google/wiki40b huggingface dataset:
कोसीकलाँ

मथुरा से 50 कि. मी. उत्तर-पश्चिम में कोसी अथवा कोसीकलाँ स्थित है। यह आगरा-दिल्ली सड़क पर स्थित है। इस स्थान पर श्री नन्द महाराज की कुशस्थली थी, इस कारण इस स्थान का नाम कोसी अथवा कोसीकलाँ हुआ। एक दिन श्री नन्द महाराज जब द्वारका पुरी दर्शन की तैयारी करने लगे तो श्रीकृष्ण ने इसी स्थान पर श्री नन्द-यशोदा को अपने ईश्वरीय शक्ति से समस्त द्वारका पुरी का दर्शन कराया थ। इस गांव में गोमतीकुण्ड, विशाखा कुण्ड, मायाकुण्ड, श्री राधामाधव मन्दिर, श्री राधाकान्त मन्दिर, श्री लक्ष्मीनारायण मन्दिर, श्री राधावल्लभ मन्दिर एंव श्री दाऊजी मन्दिर दर्शनीय हैं। मथुरा ज़िले में कोसी एक महत्त्वपूर्ण मण्डी है। यह एक व्यापारिक मण्डी व व्यापारिक केन्द्र है। कोसी शब्द कुशस्थली का अपभ्रंश है जो कि द्वारिका का दूसरा नाम है। इस बात की पुष्टि कोसी में रत्नाकार कुण्ड, माया कुण्ड, विशाखा कुण्ड और गोमती कुण्ड की स्थिति से होती है। द्वारका में भी इसी नाम के कुण्ड है। कोसी के निकट से ही आगरा नहर प्रवाहित होती है। यह कस्बा पहले निचाई पर स्थित होने के कारण अस्वस्थकर था लेकिन अब इसकी जलवायु पहले जैसी अस्वस्थकर नहीं है। सन 1906-7 ई. में सिंचाई विभाग ने इस ओर उद्योग किया जिसके परिणाम स्वरूप यहाँ की जलवायु में पर्याप्त सुधार हुआ। इस कस्बे के केन्द्र में एक बड़ी सराय है जिसका विस्तार 9.5 बीघा में है। यह एक ऊँची द्दढ़ दीवाल से घिरी हुई है जिसमें दो बड़े लाल पत्थर के महराब वाले दरवाजे हैं। इस सराये के निर्माता ख्वाजा इतबाने खाँ कहे जाते हैं जो कि सम्राट अकबर के शासन काल में दिल्ली के गवर्नर थे। पत्थर का बना हुआ रत्नाकार कुण्ड भी इसी काल में बनवाया गया था। इस कुण्ड के अतिरिक्त महाकुण्ड, विशाखा कुण्ड और गोमती कुण्ड हैं। गोमती कुण्ड पर चैत्र मास कृष्णपक्ष में फूलडोल का उत्सव होता है जिससे यह स्थान इस कस्बे का अत्यन्त पवित्र स्थल हो गया है। यहाँ पर जैनियों के भी पदमप्रमु नेमनाथ और अरिष्टनेमी के सुप्रसिद्ध मन्दिर हैं। भादों में नेमनाथ मन्दिर में एक उत्सव होता है। आजकल कोसी दिन पर दिन उन्नति कर रहा है।
गौडवहो

गौडवहो   ८वीं सदी के प्राकृत कवि वाकपति की प्रसिद्ध रचना है। यह ऐतिहासिक काव्य है जिसमें कन्नौज के राजा यशोवर्मन का चरित अंकित है।
मलगईं

भारत में उत्तर प्रदेश राज्य के कन्नौज जिले में स्थित तिर्वा तहसील का एक छोटा सा गाँव है। यह दक्षिण-पूरब दिशा में तिर्वा तहसील से १० किलोमीटर की दूरी पर स्थित है। यह गाँव मलगवां ग्राम पंचायत का भाग है और इस इस गाँव की अधिकतर जनसँख्या खेतीबाड़ी, घोड़ी पालन, मुर्गी पालन, एवम स्वयं व्यापार आदि पर निर्भर है। मलगईं गांव हरियाली से घिरा हुआ गांव है गांव के चारो तरफ खेत है | इस गाँव में चंदू मास्टर, रब्बुल दद्दा एवं भोले आदि कारोबारी लोग गाँव के निवासियों को ज़रूरत की वस्तुएँ मुहैया कराते हैं|
गांव की आबादी का ७० प्रतिशत भाग खेती में लगा हुआ है। गाँव के कई युवा देश की आर्मी में और प्रदेश पुलिस में सेवा दे रहे हैं इसके अलावा २०% लोग प्रदेश के बाहर काम कर रहे हैं। गाँव में मुख्यतः इस्लाम धर्म के मानने वाले लोग हैं और इस पठान बाहुल्य गाँव में हरिजन एवं तेली आदि जाति के लोग मिलजुल कर रहते हैं।
शिशिर अधिकारी

श्री शिशिर अधिकारी को भारत सरकार की पंद्रहवीं लोकसभा के मंत्रीमंडल में ग्रामीण विकास राज्यमंत्री में मंत्री बनाया गया है।
राजस्थान महाविद्यालय

विश्वविद्यालय राजस्थान महाविद्यालय (केवल राजस्थान महाविद्यालय) भारतीय राज्य राजस्थान के जयपुर नगर में स्थित एक महाविद्यालय है। यह राजस्थान विश्वविद्यालय के छः घटक महाविद्यालयों में से एक है। महाविद्यालय में स्नातक स्तर के कला संकाय के पाठ्यक्रमों का अध्ययन करवाया जाता है। यह जवाहरलाल नेहरू मार्ग पर स्थित है। इस महाविद्यालय से सम्बद्ध छात्रावास विवेकानन्द छात्रावास है।
विद्याधर

हिन्दू मान्यता के अनुसार विद्याधर हिमालय में रहने वाले उपदेव हैं। वे शिव के सहचर हैं। उनके पास चमत्कारिक शक्ति होती है।
बौद्ध धर्म में भी विद्याधर की अवधारणा है।
जयपुर नगर के वास्तुशिल्पी (१८वीं शताब्दी) का नाम भी विद्याधर है।
अपसारी गुणोत्तर श्रेणी

विवृत इकाई चकती

साधारण संकलन केवल सामान्य अनुपात |z|<1 के लिए ही संकलनीय है।

अर्द्ध तल

श्रेणी प्रत्येक z जिसका वास्तविक भाग < 1 के लिए बोरल संकलनीय है। ऐसी श्रेणियाँ उपयुक्त a के लिए व्यापक ऑयलर विधि (E,a) द्वारा भी संकलनीय है।
गगनदीप बक्शी

मेजर जनरल (डॉ.) गगनदीप बक्शी (सेना पदक, विशिष्ट सेवा पदक) भारतीय सेना के एक सेवानिवृत अधिकारी एवं लेखक हैं। वे 'जी डी बक्शी' नाम से प्रसिद्ध हैं। वे जम्मू एवं कश्मीर राइफल्स में थे। उन्हे कारगिल युद्ध में एक बटालियन का नायकत्व (कमाण्ड) करने के लिए विशिष्ट सेवा पदक से सम्मानित किया गया। उन्होंने अंग्रेजी भाषा में बोस: एन इंडियन समुराई ए मिलेट्री  एसेस्मेंट  नेताजी एंड द आई एन ए (BOSE: AN INDIAN SAMURAI (A Military Assessment of Netaji and the INA) नामक पुस्तक भी लिखी है।
दिनेशचंद्र सरकार

दिनेशचन्द्र सरकार (1907–1985) भारत के एक इतिहासकार, पुरालेखविद्, मुद्राविद् एवं लोकगाथाकार (फॉल्कलोरिस्ट) थे। 
) was an epigraphist, historian, numismatist and folklorist,
अक्षय नवमी

व्रत आयोजन की तिथि

हिन्दू पंचांग के अनुसार कार्तिक मास की शुक्ल पक्ष नवमी।

पूजन का विधान

आंवला वृक्ष का पूजन भक्ति भाव के साथ करना चाहिए। पुराणों कहा गया है कि जिस इच्छा के साथ पूजन किया जाता वह इच्छा पूर्ण होती है इसलिए इस नवमी को इच्छा नवमी भी कहते हैं।

आंवला वृक्ष के नीचे भोजन का महात्म्य

अक्षय नवमी के दिन आंवला वृक्ष के नीचे भोजन बनाकर खाने का विशेष महत्व है। यदि आंवला वृक्ष के नीचे भोजन बनाने में असुविधा हो तो घर में भोजन बनाकर आंवला के वृक्ष के नीचे जाकर पूजन करने के पश्चात् भोजन करना चाहिए। भोजन में सुविधानुसार खीर , पूड़ी या मिष्ठान्न हो सकता है।
समूह ७ तत्व

समूह ७ तत्व (Group 7 element) आवर्त सारणी (पीरियोडिक टेबल) के रासायनिक तत्वों का एक समूह है। इस समूह में मैंगनीज़ (Mn), टेक्निशियम (Tc), रीनियम (Re), and बोरियम (Bh) तत्व शामिल हैं। यह सभी संक्रमण धातु हैं।
२२३८ ईसा पूर्व

२२३८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२३८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बारबाडोस के गवर्नर-जनरल

नियुक्ति

बारबाडोस  समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है। बारबाडोस  में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।

कार्य व कर्तव्य

बारबाडोस  सैद्धांतिक रूप से एक राजतंत्र है, और और बारबाडोस  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में, बारबाडोस  के गवर्नर-जनरल करते हैं। बारबाडोस  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।
सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में बारबाडोस की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
ददरेवा

धार्मिक स्थल

1.हिन्दुओं के प्रसिद्ध गोगाजी पीर का जन्म ददरेवा में हुआ।
2.दादा कायम खाँ का जन्म ददरेवा मे हुआ था।
3.ददरेवा मे गोरख गंगा तालाब  (ढाब) विख्यात है।
गुलाबी गैंग

गुलाबी गैंग महिलाओं का समूह है जो पहली बार उत्तर प्रदेश के बांदा जिले में दिखाई दिया। यह व्यापक घरेलू हिंसा और महिलाओं के खिलाफ अन्य प्रकार की हिंसा की प्रतिक्रिया के रूप में दिखाई दिया। इसकी कमान पहले संपत पाल ने संभाली थी। समूह में 18 से 60 वर्ष की महिलाएं शामिल हैं। इसका प्रसार 2010 के बाद काफी हुआ है। यह उत्तर भारत भर में, सड़कों पर और स्थानीय राजनीति दोनों में सक्रिय है।
गुलाबी गैंग का अनौपचारिक रूप से मुख्यालय उत्तर प्रदेश के बांदा जिले के बडौसा में है। 2003 तक योजना आयोग के पिछड़ेपन के सूचकांक के आधार पर 447 जिलों की सूची में इसका 154वां स्थान था। जिले में दलित आबादी काफी है जिनके साथ भेदभाव होता है।
जॉन डेविड जैक्सन

शिक्षा

जैक्सन का जन्म लंदन, ओंटारियो, कनाडा में हुआ और वेस्टर्न ओंटारियो विश्वविद्यालय से भौतिकी (ऑनर्स विशेष) और गणित में 1946 में बी॰एससी॰ की। उन्होंने अपनी स्नातक की शिक्षा एमआईटी से प्राप्त की, जहाँ उन्होंने विक्टर फ्रेडरिक वाइजकोफ के साथ पर्यवेक्षण में में 1949 में अपना पीएच॰डी॰ शोध पूर्ण किया।
२६६२ ईसा पूर्व

२६६२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६६२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मिस्सौरी वेल्ली कॉलेज

ईतिहास

मिसौरी वेल्ली कॉलेज १८८९ में स्थापित किया गया था। मिसौरी वेल्ली कॉलेज का इतिहास सर्कोक्सी, मिसौरी में २७ अक्टूबर १८७४ को आयोजित किये गये प्रेस्बिटेरियन स्य्नोड्स के प्रतिनिधियों के एक सम्मेलन के साथ शुरू हुआ। जब हेरोल्ड रो बार्टले, कैनसस सिटी, मिस्सौरी, के पूर्व महापौर और बार्टले हॉल के हमनाम इसके अध्यक्ष थे, कॉलेज ने नोन प्रोफिट लीडरशिप अल्लाएंस, जिसे पहले अमेरिकन हुमानिक्स कहा जाता था, की स्थापना की।

अकादेमिक

कॉलेज मैं 25 से अधिक विषयों मैं स्नातक की उपाधि ली जा सकती है। हाल ही में कॉलेज ने नर्सिंग कार्यक्रम और कॉलेज समुदायपरामर्श में पहला मास्टर्स डिग्री कार्यक्रम शुरू किया। इसी के साथ ऑनलाइन पाठ्यक्रम, वेंटवर्थ सैन्य अकादमी और लेक्सिंग्टन, मिसौरी में कॉलेज परिसर में भी विस्तार किया।

ग्रीक प्रथाएं

मिसौरी घाटी कॉलेज मैं पांच राष्ट्रीय फ्ररेटर्निटीस और सोरोरिटीस हैं।
ऊमेडालेन स्कल्पचरपार्क

ऊमेडालेन स्कल्पचरपार्क ऊमेओ, स्वीडन में एक कला प्रदर्शनी और मूर्ती पार्क है।

इतिहास

1994 में पहिली बार इस स्थान पर एक कला प्रदर्शनी करवाई गई थी और अब यह एक स्थाई प्रदर्शनी है जहाँ पहिले ऊमेडालेन हस्पताल होता था।
प्रापर्टी कंपनी बाल्टिकग्रूप्न और गैलरी सैंडस्ट्रोम ने मिलकर 1987 में ऊमेडालेन की जगह और 20 पथर के मकान वैस्टरबाटन काउंटी से खरीद लिए। इन इतिहासिक इमारतों के आस पास स्वीडन की सभ से बड़ी कला प्रदर्शनी बनाई गई। बाल्टिकग्रूप्न ने 44 मूर्तियाँ खरीदीं जो अब स्थाई प्रदर्शनी का अंग हैं।
११७२ ईसा पूर्व

११७२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११७२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हर्नामदेव

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
जमाली कमाली मकबरा

चिश्ती सिलसिले के महान सूफी संत ख्वाजा गरीब नवाज के ख़लीफ़ाए खास कुतुबशाह के बाइस ख्वाजा में शुमार हजरत मखदूम समाउद्दीन सहरवर्दी देहलवी के ख़ास मुरीद और खलीफा हजरत मौलाना शेख जमाली अपने समय के महान सूफी और दरबारी कवि थे। मौलाना शेख जमाली महान कवि थे आप लोदी और मुगल दोनों राजवंश के दरबारी कवि रहे। आपने इब्राहिम लोदी से लेकर हुमायूं तक सभी बादशाहों के साथ राजदरबारी कवि रहे। शेख जमाली अल्लाह के वली है आप इसी मस्जिद में रहकर इबादत किया करते आपकी मृत्यु के बाद उन्हें इसी मस्जिद के अहाते में दफनाया गया चूंकि आप बहुत इबादतगुज़ार व्यक्ति थे इसलिए कहा जाता है कि आज भी उनकी कब्र के अंदर से दुआ करने की आवाज़ें आती है दिल्ली वासी बोलते है इस मस्जिद और इनकी दरगाह के अंदर जिन्नतों का वास है । इसी वजह से ये मस्जिद और दरगाह रहस्यमयी हो गई लोग डरने लगे और इस जगह पर शाम ढलते ही आने से कतराने लगे ।
इस मस्जिद का निर्माण मुगल सम्राट बाबर द्वारा सन 1528 के आसपास करवाया गया हजरत जमाली यही रहते और अल्लाह की इबादत करते सन 1536 में आपकी मृत्यु के बाद उन्हें इसी मस्जिद के आंगन में दफनाया गया और उनके समीप उनके साथी कमाली की भी कब्र है इस तरह इन दोनों की कब्र एक साथ होने से इसे जमाली-कमाली की दरगाह कहते है चूंकि इनकी कब्रे मस्जिद के आंगन है इस कारण ये जमाली-कमली की मस्जिद से यह स्थान प्रसिध्द हुआ ।
कहते है आज भी रात के समय इस वीरान जगह में इन कब्रों में से दुआ की आवाज़ें आती है। यह मस्जिद भारत में दिल्ली में कुटुबमीबार प्रांगण के पास स्थित है। इस मस्जिद में दिन के समय आने जाने की पूर्ण अनुमति है परंतु कहा जाता है कि रात्रि में यहाँ जिन्नात इबादत किया करते हैं। स्थानीय निवासी दावा करते हैं कि रात्रि के समय किसी के नहीं होने पर भी इस मस्जिद से इबादत तिलावत की आवाज आती है। खैर जो भी सच्चाई है अल्लाह जाने और अल्लाह वाले ।
लेकिन आप जब भी पुरानी दिल्ली जाए इस खास इमारत को देखना ना भूले। ये रहस्यमयी जगह दिल्ली स्थित महरौली में है। जमाली-कमाली मस्जिद के ठीक सामने एक पुराने शाही कब्रस्तान भी है जहां गुलाम बंश के प्रतापी राजा बलबन और अन्य की कब्रें है साथ ही कुलीखां की समाधी।
(सूफी-संत )
(दिल्ली में सूफियों की मजार)
मेरे ख्याल से बहुत अच्छा स्थान है।
यह जगह रूहानी और इबादत से लबरेज़ है ।
जरूर देखें
जावेद शाह खजराना
Javedshahkhajrana@gmail.com
एकधा विधि

गणितीक्य इष्टतमीकरण (ऑप्टिमाइजेशन) के सन्दर्भ में, एकधा विधि (simplex method या simplex algorithm) रैखिक क्रमादेशन की प्रसिद्ध विधि है। इस विधि का सुझाव सबसे पहले टी एस मोजकिन (T. S. Motzkin) ने दिया था। इस विधिक का 'सिम्प्लेक्स विधि' इसलिये पड़ा है क्योंकि यह विधि 'सिम्प्लेक्स' के सिद्धान्त पर आधारित है।
राम नगर महल

राम नगर महल. जम्मू कश्मीर के उधमपुर में स्थित, राजा सुचेत सिंह (1801-1844 ईसवी) द्वारा बनवाया गया एक महल है। यह महल तीन मंजिला है और इसमें एक बड़ा परिसर है। नियमित दूरी पर निगरानी बुर्ज बने हैं। कक्ष की दीवारें 'गचकारी' कला से सजी हैं और उन पर फूलों के चित्र बने हैं। लकड़ी की छतों को भी बेहद खूबसूरती से सजाया गया है।
पास ही एक और महल है जिसका नाम नवा महल है। इसे राजा रणबीर सिंह के पुत्र, राजा राम सिंह द्वारा बनवाया गया था। इसके भीतर एक आंगन है जिसके चारों ओर कक्ष हैं। इसके आमने-सामने दो प्रवेश द्वार हैं।
शीश महल परिसर राजा राम सिंह (1801-1844 ईसवी) द्वारा बनवाया गया था। इसके और दो प्रांगण हैं जिनके कोनों पर छोटे बुर्ज़ बने हैं। पीछे की और मध्य मार्ग के दोनों तरफ बड़े परिसर और कक्ष बने है।द्वार के दाईं तरफ एक चापाकार बरामदा है जिसके पिछले भाग में कक्ष हैं। द्वार के बाईं तरफ दरबार परिसर , शीश महल, और रंग महल हैं। दरबार परिसर में भित्तिचित्र बने हैं जिन पर रामायण, भागवत और पुराणों से लिए गए अन्य प्रसंग चित्रित किए गए हैं। साथ ही यहाँ राजा सुचेत सिंह से संबंधित युद्घ के दृश्य भी चित्रित है। दरबार परिसर के पास ही शीश महल है जिसकी दीवारें विभिन्न कला में महीन कांचकारी से सजी है। रंगमहल की दीवारों से लगा हुआ शीश महल है जिसकी दीवारों पर शीशे लगे हैं और उन पर नायिकाओं, रागिनियों और कृष्ण लीला के दृश्यों वाले सुन्दर भित्तिचित्र हैं। इसमें शिकार खेलने और राजदरबार के चित्र भी हैं।
अरविंदर सिंह लवली

अरविंदर सिंह लवली एक भारतीय राजनीतिज्ञ तथा पूर्व दिल्ली विधानसभा में गांधीनगर से विधायक हैं। वे भारतीय राष्ट्रीय कांग्रेस के राजनेता हैं।
चाप

वास्तुशिल्प में चाप या मेहराब (अंग्रेज़ी: arch, आर्च) वृत्त के चाप की सी संरचना को कहते हैं जो दो आलम्बों के बीच की दूरी को पाटता है तथा अपने ऊपर भार वहन करता है। जैसे पत्थर की दीवार में दरवाजे के लिये बनायी गयी संरचना। वैसे तो वास्तुशास्त्र में चाप का उपयोग दो हज़ार वर्ष से भी पुराना है, किन्तु इसका विधिवत उपयोग प्राचीन रोमवासियों द्वारा आरम्भ हुआ दिखाई पड़ता है।
सीपीऍमटी

संयुक्त प्री-मेडिकल टेस्ट या सीपीएमटी एक प्रतियोगिता परीक्षा है। इसके परिणाम (मेरिट) के आधार पर भारत के मेडिकल कालेजों में प्रवेश दिया जाता है। जीवविज्ञान विषय के साथ 12th उतीर्ण करने के बाद इस प्रतियोगिता परीक्षा में बैठा जा सकता है। इसमें जीवविज्ञान, भौतिकी और रसायन शास्त्र विषयों में अब्यर्थ्यों के ज्ञान की परीक्षा होती है।
राहला जलप्रपात

राहला जलप्रपात हिमाचल प्रदेश में स्थित एक जलप्रपात है। यह जलप्रपात मनाली-लेह राष्ट्रीय धोरी मार्ग पर मनाली से २० किलोमीटर की दूरी पर देवदार और भूर्ज के वृक्षो से बने घने जंगलो में स्थित है।
बैयेर रेअगेंट

Baeyer के अभिकर्कम, जर्मन कार्नमनक रसायनज्ञ Adolf Von Baeyer के नार् पर रखा गया है, इसे कार्नमनक रसायन शास्त्र र्ें unsaturation की उपस्स्त्िनि के भिए एक गुणात्र्क परीक्षण के रूप र्ें प्रयोग ककया जािा है, जैसे डर्ि या ट्रिपि र्ाांड। 
Baeyer अभिकर्कम ठांड पोटेभशयर् परर्ैंगनेट की एक क्षारीय सर्ाधान है, जो एक शस्तिशािी ऑतसीडेंट हे, स्जसके करण यह redox प्रनिकिया करिा है। डर्ि या ट्रिपि र्ाांड ककसी (सी = सी या -CC-) एक कार्नमनक सार्ग्री र्ें होने से इसका रांग फीका र्ैंगनी-गुिार्ी से िूरा रांग हो जािा है। यह एक syn एट्रिशन प्रनिकिया है। एल्डीहाइड और फाभर्कम एभसड (और फाभर्कम एभसड एस्त्टर) सकारात्र्क परीक्षा िेि ेहैं।
वेस्ट इंडीज क्रिकेट टीम का अफ़ग़ानिस्तान दौरा

वनडे सीरीज

साल 2017 से अब तक 3 मैचों की 1 (उसमें विश्व कप) सीरीज हुई हैं। उसमें अफ़ग़ानिस्तान ने 0 सीरीज और 0 आईसीसी टूर्नामेंट जीते हैं।

टी20ई सीरीज

साल 2016 से अब तक 4 मैचों की 2 (उसमें विश्व कप) सीरीज हुई हैं। उसमें अफ़ग़ानिस्तान ने 0 विश्व कप और 0 सीरीज जीता है।
काप्रीडीह गाँव, तारापुर (मुंगेर)

काप्रीडीह तारापुर, मुंगेर, बिहार स्थित एक गाँव है।
काविर राष्ट्रीय उद्यान

मौसम

आमतौर पर, इस क्षेत्र में लगभग 150 मिलीमीटर (6 इंच) वार्षिक वर्षा होती है।
अनंत कुमार

राजनीतिक जीवन

राष्ट्रीय स्वयंसेवक संघ से प्रभावित होने के कारण, वे अखिल भारतीय विद्यार्थी परिषद के छात्र समूह के सदस्य बने। आपातकाल के दौरान, उन्हें इंदिरा गांधी सरकार द्वारा हजारों अन्य छात्र कार्यकर्ताओं के साथ जेल की यात्रा की। उन्हें एबीवीपी के राज्य सचिव के रूप में निर्वाचित किया गया और बाद में, 1985 में उन्हें राष्ट्रीय सचिव बनाया गया। बाद में वह भाजपा में शामिल हो गए और उन्हें भारतीय जनता युवा मोर्चा के राज्य अध्यक्ष के रूप में नामित किया गया। उसके बाद उन्हें 1996 में वे पार्टी के राष्ट्रीय सचिव बनाये गये।
वह 1996 में 11वीं लोक सभा के लिए बेंगलुरू दक्षिण लोकसभा निर्वाचन क्षेत्र से चुने गए। जनवरी 1998 के आम चुनाव से पहले कुमार एक स्वतंत्र वेबसाइट  www.dataindia.com और www.ananth.org लॉन्च किया। वे फिर से निर्वाचित हुए और उन्हें अटल बिहारी वाजपेयी की अध्यक्षता में केंद्रीय उड्डयन मंत्री के रूप में केंद्रीय मंत्रिमंडल में शामिल किया गया और वह उस सरकार में सबसे कम उम्र के कैबिनेट मंत्री थे। 1999 में, उन्हें लगातार तीसरे कार्यकाल में फिर से निर्वाचित किया गया और राष्ट्रीय जनतांत्रिक गठबंधन सरकार में कैबिनेट मंत्री बन गए। उन्होंने पर्यटन, खेल और युवा मामलों, संस्कृति, शहरी विकास और गरीबी उन्मूलन जैसे विभिन्न मंत्रालयों को संभाला।
वह 2003 में बीजेपी की कर्नाटक राज्य इकाई के अध्यक्ष बने और राज्य इकाई का नेतृत्व किया जो कि विधान सभा में सबसे बड़ी पार्टी बन गया और 2004 में कर्नाटक में सबसे ज्यादा लोकसभा सीटें जीती। 2004 में, उन्हें एमपी, बिहार, छत्तीसगढ़ और अन्य राज्यों में पार्टी बनाने में योगदान देने वाले भाजपा के राष्ट्रीय महासचिव नियुक्त किए गया।
26 मई 2014 को, कुमार को वर्तमान भारतीय प्रधान मंत्री श्री नरेंद्र मोदी के कैबिनेट में रसायन और उर्वरक मंत्री नियुक्त किया गया था।

व्यक्तिगत जीवन

अनंत कुमार का जन्म 22 जुलाई, 1959 को बंगलौर, कर्नाटक में एच एन नारायण शास्त्री और गिरिजा शास्त्री के घर में हुआ था। उन्होंने कर्नाटक विश्वविद्यालय से जुड़े केएस आर्ट्स कॉलेज, हुबली से कला संकाय (बीए) में स्नातक की उपाधि प्राप्त की और बाद में, कर्नाटक विश्वविद्यालय से संबद्ध लॉ कॉलेज जेएसएस से अपने स्नातक कानून (एलएलबी) की पढ़ाई पूरी की।
रॉयल कॉलेज ऑफ़ सर्जन्स की अध्येतावृत्ति

रॉयल कॉलेज ऑफ़ सर्जन्स की मेम्बरशिप

भ्रम से बचने के लिए, मूल फेलोशिप का नाम बदलकर मेम्बरशिप MRCS या एसोसिएट फैलोशिप (AFRCS) कर दिया गया था। दुर्भाग्यवश इसकी वजह से एक नया भ्रम पैदा हो गया, क्योंकि रॉयल कालेजों द्वारा मेडिसिन में अर्हता परीक्षाएं भी ली जाती थीं, जिसके बाद ज़्यादातर कॉलेज लाइसेंधरी डिप्लोमा (LRCP, LRCS, आदि) प्रदान करते थे। हालांकि रॉयल कॉलेज ऑफ़ सर्जन्स ऑफ इंग्लैंड, इस स्तर की अपनी मेंबरशिप को रॉयल कॉलेज ऑफ़ फ़िज़िशिएन्स के लाइसेंसधारियों के साथ प्रदान करता था।
नमक हराम

संक्षेप

सोमनाथ 'सोमू' (राजेश खन्ना) दिल्ली में अपनी विधवा माँ और कुंवारी बहन, सरला के साथ एक कुटिया में रहता है। वो कलकत्ता में रहने वाले अमीर परिवार में जन्में, विक्रम महाराज उर्फ विक्की (अमिताभ बच्चन) का दोस्त रहता है। विक्की के पिता, दामोदर को एक दिन दिल का दौरा पड़ जाता है, जिसके बाद उन्हें दो महीने के लिए आराम करने को कहा जाता है। विक्की अपने पिता के व्यापार को संभालने लगता है, और उसी बीच वो कई पुराने कर्मचारी और यूनियन लीडर से पंगा ले लेता है, जिससे वे लोग हड़ताल पर चले जाते हैं। उसके पिता उस मामले में हस्तक्षेप करते हैं और विक्की को उन सभी से माफी मांगते को कहते हैं। विक्की माफी मांग लेता है और सब कुछ सामान्य हो जाता है।
विक्की अपने इस अपमान के बारे में सोमू को बताता है और वो दोनों बिपिनलाल (ए के हंगल) को सबक सिखाने की सोचते हैं। सोमू और विक्की कलकत्ता में चले जाते हैं। सोमू उसी के मिल में मजदूर का काम करने लगता है और अपने साथी-मजदूरों के साथ काफी दोस्ती करने लगता है। वो उनकी कई तरह से मदद करता है और बाद में यूनियन लीडर का चुनाव लड़ कर जीत जाता है, जिससे बिपिनलाल की जगह सोमू यूनियन लीडर बन जाता है। मालिक के रूप में विक्की और यूनियन लीडर के रूप में सोमू के होने से उन्हें कोई भी रोक नहीं पाता है।
विक्की के पिता, दामोदर को इस बात का पता चलता है कि उसका बेटा कोई मध्यम वर्गीय छोरे के प्रभाव में आ चुका है। ये बात जानकर वो तिलमिला उठता है। दामोदर अपने बेटे को सोमू के प्रभाव से हटाने के लिए कई सारे काम करता है, जिससे अंत में ऐसी परिस्थिति उत्पन्न हो जाती है कि एक दोस्त की दूसरे दोस्त के हाथों में मौत हो जाती है।
ब्लैक वाटर बुखार

एक रोग है जिसमे रक्त मूत्र के मार्ग से बाहर जाना शुरू कर देता है इस से मूत्र का रंग काला पड जाता है